

**1995 жылғы 30 тамыздағы республикалық референдумда Қазақстан Республикасы Конституциясының қабылдануына байланысты Қазақстан Республикасы мемлекеттiк органдарының қызметiн қамтамасыз ету және Республика қабылдаған халықаралық шарттық мiндеттемелердi орындау жөнiндегi шаралар туралы**

Қазақстан Республикасы Президентiнiң Жарлығы 1995 жылғы 6 қыркүйектегі N 2453

      Конституцияда көзделген мемлекеттiк органдардың тиiсiнше
жұмыс iстеуiн қамтамасыз ету және Республика қабылдаған
халықаралық шарттық мiндеттемелердi орындау мақсатында ҚАУЛЫ
ЕТЕМIН:
  
      1. Қазақстан Республикасының Президентi бiрiншi сайланған
Республика Парламентiнiң алғашқы сессиясының жұмысы басталғанға
дейiн:
  
      Қазақстан Республикасының Премьер-Министрi, Бас Прокуроры,
Ұлттық Банкiнiң Төрағасы және Ұлттық қауiпсiздiк комитетiнiң
Төрағасы қызметiне тағайындау;
  
      Қазақстан Республикасы Жоғарғы Сотының Төрағасын, Жоғарғы
Соты алқаларының төрағалары мен судьяларын қызметке тағайындау
және қызметтен босату;
  
      Республиканың Конституциялық Сотының Төрағасы мен
судьяларын, Республиканың Жоғары Төрелiк Сотының Төрағасы мен
судьяларын қызметтен босату;
  
      Қазақстан Республикасының Орталық сайлау комиссиясының

Төрағасын, Төрағаның орынбасарын, хатшысы мен мүшелерiн қызметке
тағайындау және қызметтен босату;
Қазақстан Республикасының бас Прокуроры мен соттарының
судьяларын ешкiмнiң тиiспеуi жөнiндегi құқығынан айыру;
Қазақстан Республикасының халықаралық шарттарын бекiту және
олардың күшiн жою жөнiндегi өкiлеттiктi жүзеге асырады деп
белгiленсiн.
2. Осы Жарлық жарияланған күннен бастап күшiне енедi.
Қазақстан Республикасының
Президентi

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК